
S, CONGREGATIO CONSISTORIALIS. 


DECRETUM 
DE SACERDOTIBUS IN CERTAS QUASDAM REGIONES DEMIGRANTIBUS. 


Ethnografiea studia, quae postremis hisce annis in plurimis Americae civi- 
tatibus confecta sunt, evidentissime comprobarunt, migrationen in eas regiones 
sacerdotum, qui pietate, doctrina vitaeque disciplina plene instructi non sint, 
non modo catholicae fidei detrimento esse solere, sed etiam in gravem ipsorum 
perniciem cadere: apparuit quoque, quanta sapientia eiusmodi demigrationem 
sacrae Congregationes Concilii et de Propaganda Fide, latis ea de re legibus, 
moderatae sint et cireumscripserint. 

Tam late enim eae patent dioeceses ferme omnes; ea inde consequitur 
remissio Pastoralis vigilantiae, praesertim in sacerdotes advenas; tanta incidunt 
perieula et impedimenta e sectarum frequentia, ex perpetuo eum acatholicis 
commercio, ex ea, quae ibi in plurimis obtinet, libertate et ex aliis rerum loco- 
rumque condicionibus, ut ipsi boni, eum maxima non sustinentur virtute, paul- 
latim tepescant, qui vero et doctrinae subsidio carent et vix ulla nituntur 
disciplina vitae, a recta via saepe deflectant, et non raro cum maxima fidelium 
offensione et religionis detrimento ad extrema deveniant, adeo ut, qui magistri 
esse debebant veritatis, ii ministri efficiantur erroris et impietatis. 

Quapropter complures probatissimi viri ac praesertim illarum regionum 
Episcopi, tum coram, tum scriptis, ab Apostolica Sede efflagitarunt, ut huic 
tanto malo novis iis vellet subvenire remediis, quae tempus postulasset. 

Re itaque in plenariis S. Congregationis Consistorialis comitiis disceptata, 
Emi Patres censuerunt novum ferendum esse Decretum, quo, confirmatis prae- 
scriptionibus a S. Congregatione Concilii aliquot ante annos providenter editis, 
ea adderentur, quae, de Episcoporum complurium consilio et experientia duce, 
necessaria vel opportuna visa essent. 

Cum autem Ssmmus D. N. Pius PP. X sententiam Emmorum Patrum pro- 
baverit, de eius mandato haee statuuntur ac publici iuris fiunt, sanete et ex 
eonseientia ab omnibus, ad quos spectat, servanda. 


CAPUT I. 


De sacerdotibus in perpetuum aut ad diuturnum tempus migrantibus. 


Integra lege S. Congregationis de Propaganda Fide de sacerdotum orien- 
talis ritus migratione, quod attinet ad clerum saecularem latini ritus, haec in 
posterum lex esto: 

1. Nulli fas sit in Americam et ad insulas Philippinas migrare, nisi bonum 
testimonium. habeat intemeratae vitae, in operibus sacri ministerii cum laude 
spiritus ecclesiastici et studii salutis animarum hactenus peractae, solidam 
spem exhibeat aedificandi verbo et exemplo fideles, ad quos transire postulat, 
necnon moralem certitudinem praestet, numquam a se maculatum iri sacer- 
dotalem dignitatem, prout S. Congregatio Concilii, decretis d. 27 iulii 1890 et 
d. 14 novembris 1903 latis, statuit et sanxit. 

9. Qui vero bonum testimonium habent, de quo supra, quamvis cum Or- 
dinario eius loci, in quem conferre se cupiunt, agere possint, ut in eius dioe- 
cesim excipiantur, iis tamen migrare ne liceat, nisi ante episcopus loci ad quem 
Se eos excepturum spoponderit, concesso aliquo ecclesiastico officio, et Ordina- 
rius eorum proprius discessoriales litteras in forma specifica dederit, seeundum 
ea, quae infra praeseribuntur. 

3. Ordinarius loci ad quem neque excipiat neque se excepturum promittat 
sacerdotem, ante quam, directo permutatis cum episcopo eiusdem proprio se- 
eretis litteris, certo testimonio eum sciverit esse dignum, quem ad normam 
art. 1. admittat. 

Ordinarius vero loci a quo discessorialibus ad migrandum litteris sacer- 
dotem ne muniat: primo, nisi is ex aliquo canonico titulo ad suam pertineat 
dioecesim; secundo, nisi jure possit testimonium de eo ferre bonum; tertio de- 
nique, nisi ante ex litteris Ordinarii loci ad quem sibi constiterit, eumdem sa- 
eerdotem ibi acceptum iri et aliquo funeturum esse officio. 

De quarum omnium observantia praescriptionum conscientia Ordinariorum 
graviter oneratur. 

4. Discessoriales litterae demigrationis causa ab Ordinario sacerdotis proprio 
non ad quemlibet Ordinarium in genere dandae sunt, sed plane nominatim ad 
ipsum loci in quem Ordinarium, et, praeter consuetum testimonium, exhibere 
debent notas aetatis hominisque individuas, quibus ita figura habitusque per- 
sonae describatur, ut eius circa identitatem nemo decipi possit. Litterae, quae 
sint aliter exaratae, nihil valeant et habeantur nullae. 

Hae tamen cura exarandi eiusmodi litteras Italiae episcopi relevantur, qui, 
peractis iis, quae in superiore articulo praescripta sunt, rem deferent ad sacram 
hane Congregationem, quae scriptis licentiam dabit, cum utroque Ordinario 
communicandam. 

5. Hoc autem erit proprie ac peculiariter iis servandum, qui ad Philippinas 
insulas sint migraturi: ut veniam migrandi, si ex Europa sint, a sacra hae 
Congregatione Consistoriali petere sine ulla exceptione debeant; si Vero sint 


ex America, a Delegato Apostolico, qui Washingtoniae C. D. sedem sui honoris 
habet; integris, ad reliqua quod attinet, regulis superius statutis. 

6. Sacerdotibus, qui iam in aliquam demigraverint dioecesim, ab hae in 
aliam in perpetuum vel ad diuturnum tempus discedere ne liceat, nisi assen- 
serint tum Ordinarius proprius, tum primae Ordinarius commorationis; si vero 
agatur de italis sacerdotibus, accedat praeterea oportet sacrae huius Congre- 
gationis venia. 

7. Religiosi e claustro dimissi, cum in aliqua dioecesi sunt stabili ratione 
incardinati, condieione pares habeantur, ad migrationem quod attinet, sacerdo- 
tibus e clero saeculari; sin aliter, iis ad migrandum opus erit peculiari sacrae 
huius Congregationis indulto. 

8. Sacerdotes, qui, hac lege non servata, temere arroganterque demigra- 
verint, suspensi a divinis ipso facto maneant; qui nihilo minus sacris (quod 
Deus avertat) operari audeant, in irregularitatem incidant; quibus a poenis ab- 
solvi non possint nisi a sacra hae Congregatione. 


De sacerdotibus ministerium suum spirituali 
migrantium fidelium bono ezhibentibus. 


9. Leges de sacerdotibus migrantibus latae eos quoque attingant sacerdotes, 
qui, aut in itinere transmarino aut in exteris commorationis locis, Europa mi- 
nime excepta, agricolis aliisque operariis demigrantibus suum praestant mini- 
sterium, sive curam hane sponte sua suscipiant, sive ad hoc assumantur offi- 
cium ab aliquo ex iis Operibus, quae in migrantium commodum providenter 
hac nostra aetate instituta sunt. 


Peculiares Normae ad locorum Ordinarios. 


10. Episeopi Amerieae aliorumve locorum de sacerdotibus advenis, qui in 
suas migraverunt dioeceses, diligenter inquirant, habeantne ii legitimum per- 
manendi indultum, aut certum quoddam permanendi ius consecuti sint vel per 
ineardinationem vel per decennalem Jegitimam commorationem; quos, si eius- 
modi indulto aut iure carere et ceteroqui fidelibus inutiles esse cognoverint, 
cengruenti termino iis praefinito, ad Ordinarios proprios dimittant. 

Eadem haee Europae etiam episcopi servent, cum de sacerdotibus agitur, 
qui, delato sibi munere spirituali migrantium bono consulendi, in ipsorum dioe- 
cesibus degunt, quotieseumque noverint eos fidelibus noxios esse vel inutiles. 

11. Optimum w em illud ac maxime optandum, ut earum regionum epis- 
eopi, unde crebrius demigrari solet, consilia inter se conferant et constituant, 
qua ratione possint commodius fidelibus suis in remotas alterius linguae re- 
giones abeuntibus comparare sacerdotes, suae linguae gnaros et pietate, doc- 
trina ac prudentia conspicuos; quemadmodum vero Ssmmus D. N. migrantibus 
ex Italia prospexit, sie, vel alia simili ratione, aliquem unum seligant ex Ordi- 
nariis, qui ceterorum vice hoc in negotio fungatur, ut exterarum regionum 
episcopi eum coram vel scripto adire possint, cum sacerdotes ad spiritualem 
demigrantium procurationem idonei sibi opus sunt. 


CAPUT II. 


De sacerdotibus, qui ad breve tempus proficiscuntur. 


19. Sacerdotibus, qui, ad breve tempus, ob honestam vel necessariam cau- 
sam sint in Americam vel ad Philippinas insulas profecturi, possunt Ordinarii 
discessoriales litteras concedere, inconsulto quidem Ordinario loci ad quem, at 
servatis tamen regulis, quae sequuntur: 

18. In litteris discessorialibus, praeter reliqua, mentio expressa fiat de 
eausa temporarii discessus. 

14. Ad quatuor menses coaretetur dierum itineris et mansionis licentia; 
sex mensium concedatur nulli, nisi casus aliquis extra ordinem inciderit. 

15. Sacerdoti haud omni ex parte probato discedendi venia ne detur, nisi 
ante de honesta simul et necessaria abeundi causa constiterit; praeterea Ordi- 
nario loci ad quem, secretis litteris, adventus eius renuntietur. 

16. Itali autem saeerdotes, quandoque ob honestam et temporariam causam 
profecturi sunt, prius impetrent veniam discessus a sacra hac Congregatione. 

17. Qui, denique, ob temporariam causam discesserunt, elapso temporis 
spatio sibi concesso, regrediantur, nullamque habeant Ordinarii prorogandae 
licentiae semel datae facultatem. 

Quodsi aut infirmitate aut alia quadam peremptoria causa regressus nec: 
opinato impediatur, postquam de rei veritate et de dispensationis necessitate 
constiterit, ad primum insequentem mensem prorogare tempus liceat episcopo 
loci; ultra mensem, causis etiam indulti permanentibus, nonnisi Nuntiis vel De- 
legatis Apostolicis, qui ibidem versantur, indultum prorogare liceat ad congruum 
sed breve tempus, ea lege, ut id ne cunctentur aut episcopum sacerdotis pro- 
prium aut sacram hane Congregationem edocere. 

Qui vero sacerdotes hane deliquerint regulam, suspensi maneant a divinis. 

Praesentibus valituris, contrariis quibuslibet minime obstantibus. 


Romae e S. C. Consistoriali, die 95 martii 1914. 
T €. CARD. DE LAI, Episcopus Sabinen., Secretarius. 


S. 'ecchi, Adsessor. 


N. CONGREGATIO DE RELIGIONIS. 


I 


DECRETUM. 


INSTITUITUR COMMISSIO NOVIS SODALITATIBUS EARUMQUE CONSTITUTIONIBUS 
ADPROBANDIS. 


Peculiari curae iamdudum Apostolicae Sedi fuit novarum Sodalitatum 
approbatio, earumque Constitutionum recensio, quae quidem optimo iure solita 
est usque adhuc inter maioris momenti negotia haberi et S. Congregationis 


== 98 a 


LEE. Patrum studio ac sapienti iudicio reservari. Cum autem cuiuslibet Instituti 
approbatio itemque Constitutionum recensio gravem postulet laborem, qui gra- 
vior profeeto aestimandus erit, rerum si copia consideretur, quibus EE. Patres 
in plenariis cootibus dant operam, Ssmmus Dominus noster Pius PP. X. refe- 
rente infrascripto S. Congregationis Religiosorum Praefecto in audientia die 
17. martii 1914. decernendum censuit, ut huiusmodi munus, quoad novas Soda- 
litates votorum simplicium, ad Commisionem quorumdam Consultorum in po- 
sterum deferretur. Vi igitur ae tenore praesentis Decreti, specialis Consultorum 
Commissio, praeside Cardinali S. Congregationis Praefecto, auctoritate aposto- 
liea constituitur, eidemque deferuntur omnia, quae ad novi euiuslibet Instituti 
votorum simplieium eiusdemque Constitutionum examen et approbationem atti- 
nent, nisi speciali ex causa, vel exortis inter Commissionis Consultores gravibus 
opinionum diserepantiis, Cardinalis Praefectus opportunius iudicaverit ad Em- 
morum Patrum coetum rem deferre. Ordo ae ratio a Commissione servanda 
peculiaribus Wormis continetur. Commissionis autem membra e Consultorum 
S. Congregationis ipse Cardinalis Praefectus deliget. 


Datum Romae, 24 martii 1914. 
O. Card. CAGIANO DE AZEVEDO, Praefectus. 


F. Cherubini, Sub-Seeretarius. 


II. 


NORMAE PECULIARES. 


SERVANDAE IN RECENSIONE ET ADPROBATIONE NOVI INSTITUTI EIUSDEMQUE 
CONSTITUTIONUM. 


Per Decretum hae die 24. martii 1914. datum, et a Cardinali S. Congrega- 
tionis Religiosorum Praefecto subsignatum, examen et approbatio novarum 
Sodalitatum votorum simplicium earumque Constitutionum remissa sunt spe- 
eiali Commissioni Consultorum S. Congregationis, Praeside Cardinali Praefecto. 
Nune ad eiusdem Decreti normam hae statuuntur leges a Commissione servandae: 

1) Cuiusvis instituti moderatores, eum approbationem eiusdem seu Consti- 
tutionum exoptant, ad Secretariam S. Congregationis, una cum supplici libello 
rite subsignato, ac authenticis litteris testimonialibus Antistitum locorum, in 
quorum dioecesibus seu territoriis Instituti domus reperiantur, decem saltem 
exeniplaria Constitutionum mittant, itemque alia documenta, ex quibus verus 
Instituti status personalis, moralis et oeconomicus dignosci possit. Memoratae 
vero litterae testimoniales, quae ab Ordinariis obsignari debent, inviolatae S. 
Congregationi exhibendae sunt. 

3) Cardinalis Praefecti pro tempore erit e Commissionis Consultoribus 
unum designare, qui, ad nutum eiusdem Praefecti, Secretarii munere fungatur. 

3) Pro unoquoque examine instituendo Cardinalis Praeses ex Commissionis 
Consultoribus unum deputet, eique ex officio documenta tradat, quae ad Secre- 
tariam S. Congregationis pervenerint. 


4) Consultor designatus documenta rite ac sedulo perpendat, atque super 
eisdum suum votum scriptis proferat. 

5) Consultoris votum, typis impressum, una cum Constitutionum exemplari, 
decem saltem ante diebus, quam Commissionis coetus habeatur, singulis mem- 
bris distribuatur. 

6) Impressionis aliique necessarii sumptus ab Instituto, cuius interest, sup- 
peditari debent, ideoque ab eiusdem moderatoribus congrua pecuniae summa 
apud aream S. Congregationis deponenda est, pro prudenti Secretarii eiusdem 
Oongregationis arbitrio, in unoquoque casu determinanda. 

7) Consultoribus Commissionis membris, quatenus in Domino id expodire 
iudicaverint, ut plenius de re cognoscant, partes interesse habentes excipere 
atque audire licebit. 

8) In examinandis et approbandis novis Institutis seu Constitutionibus, 
Commissio prae oculis habeat omnia, quae statuta inveniuntur in SS. Canonibus, 
in RR. Pontificum Constitutionibus et praesertim in Normis S. Congregationis 
EE. et RR. in Decretis S. Congregationis Religiosorum. 

9) Constituta die Consultores, quibus praesidebit Cardinalis Praefectus vel, 
ipso impedito, S. Congregationis Secretarius, in unum convenient, et collatis 
sententiis per suffragia singillatim declarabunt aitne et quomodo Sodalium pre- 
cibus satisfaciendem. 

10) Exortis quandoque gravibus opinionum discrepantiis, Cardinalis Prae- 
fecti erit decernere opportunum necne sit rem Emmorum Patrum coetui diiu- 
dicandam reservare. 

11) Cardinalis Praefectus Commissionis eonsulta seu resolutiones, ab ipso 
subsignatas, Ssmmi definitivae approbationi subiciet, ac deinde, more consueto, 
per Secretariam S. Congregationis exsecutioni demandandas curabit. 


Romae, die 24 martii 1914. 


O. Card. CAGIANO DE AZEVEDO, Praefectus. 


F. Cherubini, Sub-Seeretarius. 


Nr. 2922. Visitatio canonica Deeanatus hadlowensis. 


1. Die 12. Maii a. e. horis pomeridianis ad Bielcza veniemus ibique die 13. Maii 
saeris fungemur officiis. 

Diebus 14. et 15. Maii in Borzecin, 

Diebus 16. 17. et 18. Maii in Radłów cum Zabawa et Zdrochec, 

Diebus 19. et 20 Maii in Wietrzychowice, 

Diebus 21. et 22. Maii in Zaborów, 

Diebus 23. et 24. Maii in Szezurowa, 

Die 25. Maii in Strzelee wielkie, 

8. Die 26. Maii in Uście solne, 
9. Die 27. Maii in Cerekiew et 
10. Diebus 28. et 29. Maii in Okulice. 
Durante visitatione omnes P. T. Sacerdotes dioecesani sumant — permitten- 


tibus rubricis — quotidie in Missa collectam: de Spiritu sancto. 
— B 
L. 2924. Nwięcenia wyższe. 


W dniu 6. czerwca b. r. mają przyjąć święcenia na dyakonów, a w dniu 
29. tegoż samego miesiąca święcenia kapłańskie następujący subdyakoni i alumni 
Naszego seminaryum duchownego: Brożek Roman, Firlej Rudolf, Gac Andrzej, 
Gawenda Antoni, Janas Franciszek, Oleksik Antoni, Opoka Jakób, Sandecki 
Tomasz, Śledź Józef, Waleń Józef, Zalasiński Andrzej i z zakonu OO. Cyster- 
"sów Stano Władysław. Polecamy, by P. T. Rządcy parafij po kazaniu w dniu 
2. i 28. czerwca b. r. ogłosili z ambon nazwiska tych kandydatów i polecili ich 
modlitwom wiernych, by jak najgodniej przyjęli święcenia i jak najwierniej 
pełnili posługę kapłańską. 

CN 


L. 2313. Polecenia. 


Wierzę. — Wolny wykład Składu apostolskiego, wydał X. Błażej Łaciak, 
proboszcz w Bukowinie (p. Poronin) dyececyt krakowskiej. Książka ta pojawiła 
się drukiem bieżącego roku i zawiera na 498 str. 66 nauk praktycznych i po- 
pularnych. Polecamy ją przeto P. T. Duchowieństwu jako pożyteczne dzieło do 


nauk ludowych. — Cena egzemplarza wynosi 4 Kor. 60 hal. już z przesyłką, 
płatną czekiem pocztowym do egzemplarza dołączonym. — Zamawiać można 


wprost u Autora w Bukowinie p. Poronin. 


L. 2918. 


Dobry Pasterz. Pod tym tytułem wychodzi w Naszej Dyecezyi miesięcznik 
jako organ „Apostolskiego Związku kapłanów”, przez Nas zatwierdzonego, 
Zeszyty, wydane dotąd, zajmują się życiem duchownem kapłana, od czego 
przedewszystkiem powodzenie jego w pracy zależy; podają także wypadki 
i wskazówki dla pracy duszpasterskiej. Jak dotąd, pismo to zasługuje na ko- 
rzystną ocenę i dła wszystkich Kapłanów może być pożytecznem; dlatego je 
życzliwości P. T. Duchowieństwa Naszego polecamy. 

Adres redakcyi i administacyi: Tarnów, seminaryum duchowne. Prenume- 
rata roczna 3 Korony. 


Ne 


Mutationem inter Venerabilem Clerum. 


Nominati: P, T. Dni Dr Mysor Ladislaus, Iudex surrogatus Tribunalis 
dioecesani pro causis matrimonialibus, Iudex eiusdem "Tribunalis et Dr Stan- 
ezykiewiez Jacobus, Professor Theol. pastoralis in Seminario diocessano, 
Iudex surrogatus Tribunalis dioec. pro causis matrimonialibus. 

Praesentatus: R. D. Put Josephus, Cooperator ad Ecclesiam cathedra- 
lem et parochialem, ad beneficium euratum in Szezawnica. 

A Sacris suspensus: R. D. Kaezmarezyk Josephus, antea Coop. in 
Bolesław. 


Piis ad aram precibus commendatur: 


Anima p. m. Białkowski Francisci, Presbyteri emeriti, qui die 3. Maii 
a. €. ple in Domino Tarnoviae obiit. 


Z KONSYSTORZA BISKUPIEGO. 
W Tarnowie, dnia 3. maja 1914. 


Ks. Dr Władysław Mysor F Leon 
Kanelerz. Biskup 


Naktadem Kleru Dyecezalnego. Z Drukarni Zygmunta Jelenia w Tarnowie. 


